
Referat af kredsstyrelsesmødet 
1. oktober 2026



Dagsorden:	


1.	Godkendelse af dagsorden 															(LH)

Godkendt


		
2. 	Nyt fra hovedstyrelsen																	(LH)

	Formanden orienterer om nyt fra hovedstyrelsen. 

Formanden har udsendt materiale vedr. det kommende hovedstyrelsesmøde. 

FH-samarbejdet skal drøftes på mødet i næste uge og hovedstyrelsen skal forberede udtalelse til behandling på kongressen. 



3.	Strategiske målsætninger 															(LH)

På kongressen i 2023 blev fælles strategiske målsætninger for hele Danmarks Lærerforening for 2024-2027 godkendt efter indstilling fra hovedstyrelsen. De strategiske målsætninger skal være retningsgivende for foreningens arbejde og arbejdet med målsætningerne er i gang både i kredse, hovedstyrelsen og sekretariatet.
I den kommende hovedstyrelsesperiode vil foreningen arbejde med følgende fem strategiske målsætninger:
 
1. Der skal investeres i folkeskolen, så folkeskolen kan leve op til sit formål for alle elever og være en samfundsbærende institution

2. Alle læreransatte i folkeskolen skal have en læreruddannelse og være fagligt opdaterede til gavn for lærerprofessionen, eleverne og samfundet
 
3. Undervisningen i folkeskolen skal danne og uddanne eleverne til livsduelige mennesker og aktive medborgere i et demokratisk samfund

4. Rammerne for medlemmernes arbejdsliv skal forbedres gennem nuværende og kommende aftaler og lovgivning, så medlemmerne har overskud i hverdagen og kan lykkes med deres opgaver
 

5. Danmarks Lærerforening skal være en attraktiv fagforening og et stærkt professionsfagligt fællesskab, hvor nuværende og kommende generationer af medlemmer oplever en høj værdi af medlemskabet
 
	Kredsstyrelsen drøfter og beslutter, hvordan vi lokalt vil gribe arbejdet med de strategiske målsætninger an frem til udgangen af 2027. 

	Bilag: Strategiske målsætninger (den gule folder)

Formanden lagde op til en parvis drøftelse af de udvalgte fokuspunkter efterfulgt af en fælles drøftelse i kredsstyrelsen:

Vedr. punkt 1 og 2: 
· Kompetenceløft 
· Fokus på børnesyn, så læring er skolens formål
· Professionel kapital 
· En bias om at trivsel skal komme gennem læring
· Der skal være reel tid til forberedelse. 
· Er der tilstrækkelig tid på læreruddannelsen til at styrke et fællesskab?
· Forbedring af mentorordning – tænkes ind i Vejle-Aftalen
· Kan vi lære at se 4. g`ere som potentielle kommende kollegaer – forbedrede arbejdsforhold.
· Investering i tidlig indsats med bedre forhold i indskolingen. 
· Tydeliggørelse af hvorfor det er nødvendigt med to læreruddannede fremfor eks. en lærer og en pædagog.
· Vi skal ville noget med kompetencefonden - vi skal understøtte.
· Bedring af de fysiske rammer
· Opmærksomhed på hvor meget vi er væk som følge at kurser ifm. kompetencefonden

Vedr. punkt 3
· Fagplaner – fagplansfest, hvor vi hylder at der arbejdes efter fagformål i stedet for målstyring
· Fokus på didaktikken. 
· Foreningen som professionsfagforening
· Vi skal ikke udskamme pædagogerne, men vi skal stå ved vores lærerfaglighed og lærernes didaktiske kompetencer.

Vedr. punkt 4
· Forberedelse – individuel og fælles
· Undervisningskompetence
· Arbejdstidsaftale, der understøtter lærernes opgave
· Rammerne for lærernes arbejdsliv
· Fokus på det, der er lærernes opgave
· Mange andre grupper, der vil have en plads i skolen og har interesse i at få et ben ind  
· Problemer med at mødes grundet samarbejde med pædagoger.
· At børn med udfordringer også mødes med undervisning – ikke med trivselsopgaver med en pædagog. 
· Manglende mulighed for samarbejde med pædagoger er også problematisk

Vedr. punkt 5:
· Vi er lykkes med at få kollegerne til at mødes
· Være bedre til at få arrangementer med fagligt indhold annonceret i god til – årshjulet.
· Bruge generalforsamlingen som et sted for drøftelse – tage faglig snak med ind.

Der arbejdes videre med punkterne i kredsstyrelsen.




4.	Redegørelse vedr. indskolingsstruktur, Mølholm og Petersminde 				(LH)
	
Vejle Lærerkreds har bedt forvaltningen om en redegørelse ift. hvordan man på Mølholm skole og på Petersmindeskolen har børnehaveklasseledere til at undervise i indskolingen og lærere til at undervise i 0. 

	Kredsstyrelsen drøfter redegørelsen.

	Bilag: 
· Redegørelse vedr. indskolingsstrukturen på Mølholm skole og Petersmindeskolen 2025/26
· Pjece: ”Hvem kan ansættes til at undervise i folkeskolens fag”, DLF (Pæd i uv.)

Formanden informerede om baggrunden for, at vi som kreds er involveret i strukturen i indskolingen på de to skoler. Formanden vil snarest inddrage hovedforeningen.

Formanden har noteret, at skolerne ikke har modtaget de samme spørgsmål i det, de har skullet redegøre for, og at redegørelserne ikke synliggør de faktiske forhold. 
Det springende punkt er om bh. kl. ledere kun underviser afgrænset i 1. og 2. klasse, og om lærere underviser i afgrænset omfang i børnehaveklassen. Formanden er oplyst om, at der ikke er tale om afgrænsede undervisningsopgaver, og at skolerne dermed ikke lever op til uddannelseskravet.
	
Kredsstyrelsen drøftede redegørelserne. Formanden vil tage kredsstyrelsens bemærkninger med, når han henvender sig til foreningen. Formanden vil også drøfte med tillidsrepræsentanterne fra de to skoler.
Der bør indhentes opgaveoversigter fra lærere og bh. kl. ledere i indskolingerne.




5.	Evaluering af temamødet i Spinderihallerne den 17. september 2026 			(LH)

	Der blev afholdt temamøde i Spinderihallerne den 17. september.

I fællesdelen med BUPL fremlagde Ulla Risbjerg Thomsen kommunens ”køreplan” for arbejdet med og implementeringen af Fagfornyelsen.

I DLF-delen var der to dagsordenpunkter:
· Med udgangspunkt i kommuneredegørelsen 2026/27 drøftes erfaringer, læring og perspektiver for det kommende skoleår
· Fremtidige temamøder

Kredsstyrelsen evaluerer temamødet.

· Kredsstyrelsen oplevede, at mødet var bedre end tidligere tema-møder. 
· Der var på mødet en mere ærlig snak, hvilket skyldes emnet. Der har på tidligere møder været en tendens til, at ingen helt turde fremstille virkeligheden – og mange ledere har haft travl med at fremstille sig selv og egen skole i positivt lys
· Der var efterspørgsel efter mere central styring 
· Vi skal være bedre til ved fremtidige møder – og ved valg af dagsorden – at give lederne mere mod til åbne sig op.
· Der var også konstruktive dialoger og åbenhed, hvor man kunne føle sig inddraget. 
· Det haltede med de praktiske detaljer: rodet, ingen kaffe, manglende parkeringspladser. Der bør findes en anden lokation.
· Der er en tendens til at lederne sætter sig med dem, de kender. Posen bør rystes lidt. 



6.	Evaluering af TR-konferencen 														(LH)				 													
Kredsstyrelsen evaluerer TR-konferencen den 24. og 25. september 2026 i København. 
	
· Det var en rigtig god tur
· Det ville have været fint, hvis en fra den øverste ledelse i DLF havde kunnet afse tid. Det var uheldigt, at vi ikke kunne få det optimale ud af besøget ved hovedforeningen. 
· Lækker mad og gode oplevelser 
· Fint med luft i programmet
· Maden på Arbejdermuseet var fantastisk
· Godt program med tid til at få snakket af 
· Godt med fleksibilitet fra bussen
· Det opleves, at der blev taget godt hånd om de nye tillidsrepræsentanter.



7.	Nyt fra udvalgene																		(LH)

	Der orienteres om nyt fra udvalgene:

· Arbejdsmiljø
· Pædagogisk udvikling
· Kursusforum
· Fag-MED

Vedr. Arbejdsmiljø: Næstformanden bemærkede ved mødet med AMR, at der var flere, der ikke kendte til Power BI.  Der overvejes et møde for AMR med deltagelse af forvaltningen

Vedr. Pædagogisk udvikling: Gruppen afventer svar fra praktikkoordinator, 

Vedr. Kursusforum: Første møde ifm. uddannelse af nye tillidsrepræsentanter er afholdt. Mødet ifm modul 2 afholdes i december.

Vedr. Fag-MED: Der var møde i går. Der afholdes et webinar den 14/12 vedr. nye regler ifm. fravær og specialundervisning
	Næstformanden håber at få forholdene ifm. trainees på som punkt i foråret.	 
FagMED har besluttet, at forældresamarbejde skal drøftes i LokalMED grundet flere forældreklager – retningslinjer skal genbesøges for at styrke skole-hjem-samarbejdet.



8.	Punkter til næste kredsstyrelsesmøde 												(LH)

	Kredsstyrelsen fremlægger punkter til næste kredsstyrelsesmøde.

· Kongres
· Forventninger til hvilke opgaver kredsstyrelsesmedlemmerne skal løse



9.	Facebook																					(LH)

	Kredsstyrelsen beslutter opslag på Facebook.

	Kredsstyrelsen besluttede opfølgning på bio-turen.



10.	Eventuelt			                                                          								(LH)									
	Intet

